บาทเปิด 30.18/24 บาทต่อดอลลาร์ แนวโน้มทรงตัว
เงินบาทเปิดตลาด 30.18/24 บาทต่อดอลลาร์ แนวโน้มทรงตัว รอติดตามการประเมินแนวโน้มเศรษฐกิจจากกนง.พรุ่งนี้( 18 ธ.ค.)
17 ธ.ค. 2562

เงินบาทเปิดตลาด 30.18/24 บาทต่อดอลลาร์ แนวโน้มทรงตัว รอติดตามการประเมินแนวโน้มเศรษฐกิจจากกนง.พรุ่งนี้( 18 ธ.ค.)
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.18/24 บาท/ดอลลาร์ จากเย็นวานนี้ ที่ปิดตลาดที่ระดับ 30.23 บาท/ดอลลาร์
วันนี้คาดว่าเงินบาทจะยังคงทรงตัวไม่มีการเคลื่อนไหวมากนัก เนื่องจากตลาดรอติดตามผลการประชุมคณะกรรมการนโยบายการเงิน (กนง.) ในวันพรุ่งนี้ ซึ่งยังคงคาดว่า กนง.จะคงอัตราดอกเบี้ยในการประชุมรอบนี้ไว้ที่ระดับ 1.25% ขณะที่ปัจจัยภายนอกประเทศ โดยเฉพาะกรณีสงครามการค้าระหว่างสหรัฐและจีน น่าจะดูบรรเทาลงในช่วงนี้ หลังจากที่มีข้อตกลงกันได้ในเฟสแรกแล้ว
"วันนี้บาทคงไม่เคลื่อนไหวมาก น่าจะยังทรงๆ เพราะรอผลประชุม กนง.พรุ่งนี้ ตลาดมองว่าน่าจะคงดอกเบี้ย แต่จะรอดูว่าจะมีความเห็นต่อทิศทางเศรษฐกิจไทยในปีหน้าอย่างไร ส่วนปัจจัยเรื่อง trade war ระหว่างสหรัฐ-จีน ในช่วงนี้น่าจะซาๆ ลงไป หลังเฟสแรกตกลงกันได้" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 30.15-30.30 บาท/ดอลลาร์